Byrettens kendelse om, at det tillades udlejer at fremlægge bilag under boligretssag, ændres således, at det ikke tillades at fremlægge bilag
Ret: Vestre Landsret (2. instans)
Faggruppe: Civilsag — Boligretssag
Sagsemner: Lejeret;
Retspleje og civilproces;

/

Vestre Landsret holdt den 3. juli 2012 kl. 9.00 møde på tingstedet i Viborg.

Som dommer fungerede landsdommer Lisbeth Parbo.

V.L. B – 1443 – 12

Randers Kommune,

Boligstøttekontoret

og

Kærende, tidligere Lejer

mod

Indkærede, tidligere Udlejer A/S

Fremlagte bilag:

- kæreskrift

- brev af 31. maj 2012 fra Retten i Randers

- udskrift af retsbogen (sag nr. BS 9-2390/2010)

- svarskrift fra advokat Erik Aagaard Poulsen.

Ved kendelse af 14. maj 2012 har Retten i Randers som boligret tilladt Indkærede,

tidligere Udlejer A/S som udlejer at fremlægge en række bilag i forbindelse med

boligrettens behandling af en sag, som tidligere har været behandlet af huslejenævnet.

Kendelsen er kæret af Randers Kommune, Boligstøttekontoret, og lejeren Kærende,

tidligere Lejer med påstand om, at bilagene ikke tillades fremlagt. Til støtte for

påstanden har Boligstøttekontoret og lejeren navnlig anført, at udlejeren ikke har

efterkommet huslejenævnets anmodning om at fremlægge relevante bilag i forbindelse

med nævnets behandling, og at sagen for boligretten skal



/

behandles på samme grundlag. Det bestrides, at udlejeren har gjort opmærksom på

forholdene i forbindelse med nævnets besigtigelse under den foreliggende sag.

Indkærede, tidligere Udlejer A/S har påstået kendelsen stadfæstet og har navnlig

anført, at huslejenævnet har begået sagsbehandlingsfejl, og at selskabet derfor ikke bør

afskæres fra at fremlægge de oplysninger for boligretten, som tidligere er givet

mundtligt til huslejenævnet.   

Landsdommerne Lisbeth Parbo, Annette Dellgren og Berit Viegaard Andersson (kst.)

har behandlet sagen.

Landsretten afsagde

K e n d e l s e:

Det følger af bestemmelserne i boligreguleringslovens § 40, stk. 2, og § 42, stk. 2, at

en part, der ikke har efterkommet huslejenævnets nærmere specificerede krav om

oplysninger og dokumentation, der er nødvendige for sagens afgørelse, som

udgangspunkt er afskåret fra at fremlægge sådanne oplysninger for boligretten, hvis

modparten protesterer.

Det er ubestridt, at udlejeren ikke sendte de oplysninger, som huslejenævnet

anmodede om i brevet af 19. april 2010, og efter oplysningerne om besigtigelsen,

sådan som de fremgår af huslejenævnets kendelse, kan landsretten heller ikke lægge til

grund mod modpartens bestridelse, at udlejeren under besigtigelsen gav nævnet de

oplysninger, som udlejeren nu for boligretten vil belyse ved de bilag, der ønskes

fremlagt. Der er herefter ikke grundlag for at fravige udgangspunktet, hvorefter disse

bilag ikke tillades fremlagt. Landsretten ændrer derfor boligrettens kendelse således,

at bilagene ikke tillades fremlagt.   

T h i b e s t e m m e s:

Boligrettens kendelse ændres således, at det ikke tillades Indkærede, tidligere Udlejer

A/S at fremlægge bilag 4, 4a, 5-13, 13a, 14, 17 og 18.



/

Kæremålets omkostninger ophæves.

Kæreafgiften skal betales tilbage.

Sagen sluttet.

Lisbeth Parbo
   



/